கற்பு என்பது ஒரு நடைமுறை சித்தாந்தம் அல்லது கருத்தியல் என்பது ஒரு பார்வை. அன்றாட வாழ்க்கையில் செயல்படுத்தப்படும் ஒரு வாழ்க்கைநோக்கு. ஒழுக்கம் என்று ஒட்டுமொத்தமாக வரையறைப்படுத்தபட்டது எனலாம். கருத்தியல் என்பது ஒரு மாறும் விடயமாகும். கருத்தியல் சார்ந்த நெறிமுறைகள் எல்லாச் சமுதாயங்களிலும் ஒன்றுபோல் பின்பற்றப் படுவதில்லை.நெறிமுறைகளை வகுத்துக் கொள்வதில் சமுதாயங்கள் வேறுபாடுகள் காட்டுகின்றன. அதன் இலக்கணம் காலத்துக்கு காலம், தலைமுறைக்குத்தலைமுறை, சாதிக்குச்சாதி, இடத்துக்கு இடம் மாறிக்கொண்டேதான் இருக்கும். ஒரு சமூகத்தின் அங்கீகரிக்கப்பட்ட ஒழுக்க நெறி இன்னொரு சமூகத்தில் மறுக்கப் பட்டதாக இருக்கும். அத்தனை பேரும் ஏற்றுக் கொள்ளக் கூடிய ஒழுக்க நெறிகளைப் பேணுவது சாத்தியமல்ல.